Muutettu ehdotus: Euroopan parlamentin ja neuvoston asetus yritystoiminnan rakennetilastoista annetun neuvoston asetuksen (EY, Euratom) N:o 58/97 muuttamiseksi - (komission EY:n perustamissopimuksen 250 (2) artiklan nojalla esittämä) /* KOM/2001/0509 lopull. - COD 2001/0023 */



Virallinen lehti nro 332 E , 27/11/2001 s. 0340 - 0358



Muutettu ehdotus: EUROOPAN PARLAMENTIN JA NEUVOSTON ASETUS yritystoiminnan rakennetilastoista annetun neuvoston asetuksen (EY, Euratom) N:o 58/97 muuttamiseksi - (komission EY:n perustamissopimuksen 250 (2) artiklan nojalla esittämä) PERUSTELUT 1. Komissio antoi Euroopan parlamentille ja neuvostolle 25. tammikuuta 2001 asetusehdotuksen yritystoiminnan rakennetilastoista annetun neuvoston asetuksen 58/97 [1] muuttamiseksi [KOM(2001)38 lopullinen 2001/0023 (COD)]. [1] EYVL L 14, 17.1.1997, s. 1. 2. Euroopan parlamentti antoi lausuntonsa ehdotuksesta ensimmäisessä käsittelyssä 13. kesäkuuta 2001. 3. Komissio hyväksyy kaikki Euroopan parlamentin tekemät tarkistukset. 4. Komissio hyväksyy johdanto-osan kuudennen kappaleen muuttamisen siten, että siinä viitataan yhtenäisvaluutan käyttöönotosta yhtenäismarkkinoille aiheutuviin vaikutuksiin (Euroopan parlamentin tarkistus nro 1). 5. Komissio hyväksyy, että 3 artiklan 7 kohdasta poistetaan ympäristöalan osa-alueen "Muu ympäristönsuojelu" yksityiskohtainen määritelmä, koska se määräytyy myöhemmässä vaiheessa hyväksyttävien täytäntöönpanotoimien mukaan (Euroopan parlamentin tarkistus nro 2). 6. Komissio hyväksyy, että liitteessä 6 olevan 4 jakson iii alakohtaan sisältyvään nimikkeeseen "Kansainvälistymistä koskevat tiedot" lisätään ilmaus "sisämarkkinoita", jolla on tarkoitus korostaa, että yksi ehdotuksen tärkeimmistä tavoitteista on kerätä tietoja, joita voidaan käyttää luottolaitosten sisämarkkinoiden seurantaan (Euroopan parlamentin tarkistus nro 3). 7. Komissio hyväksyy, että maantieteellistä jakautumista koskevat liitteessä 6 olevan 4 jakson iii alakohtaan sisältyvät ominaisuustiedot (koodit 45 31 0, 45 41 0 ja 45 42 0) muutetaan pakollisiksi ominaisuustiedoiksi (Euroopan parlamentin tarkistus nro 4). Nämä ominaisuustiedot ovat välttämättömiä mitattaessa luottolaitosten sisämarkkinoiden kehitystä ja luottolaitosten kansainvälistymistä. 8. Komissio hyväksyy, että liitteessä 6 olevan 4 jakson iii alakohtaan sisältyvään henkilöstöä koskevaan ominaisuustietoluetteloon lisätään ominaisuustiedot 16 11 2 "Työhön osallistuvien naisten lukumäärä" ja 16 13 1 "Naispuolisen palkatun henkilöstön lukumäärä", koska nämä tiedot ovat tärkeitä tutkittaessa naisten ja miesten osuutta henkilöstöstä (Euroopan parlamentin tarkistus nro 5). 9. Komissio hyväksyy, että liitteessä 7 olevan 4 jakson 2 kohtaan sisältyvät ominaisuustiedot 11 61 0 "Eläkejärjestelmien lukumäärä" ja 48 15 2 "Muut joukkovelkakirjat ja muut kiinteätuottoiset arvopaperit" muutetaan pakollisiksi (Euroopan parlamentin tarkistus nro 6). Näitä tietoja tarvitaan seurattaessa eläkerahastojen sijoitustoimintaa ja vertailtaessa eläkerahastoja niiden eläkejärjestelmien perusteella. 10. Komissio hyväksyy liitteessä 7 olevan 4 jakson 2 kohtaan seuraavat muutokset (Euroopan parlamentin tarkistus nro 7): lisätään nimikkeeseen "Kansainvälistymistä koskevat tiedot" ilmaus "sisämarkkinoita ja", lisätään ominaisuustiedot 11 71 0 "Niiden yritysten lukumäärä, joilla on vakuutettuja muissa ETA-maissa" ja 48 65 0 "Sukupuolen mukaan jaotellun vakuutettujen lukumäärän maantieteellinen jakautuminen" sekä muutetaan ominaisuustieto 48 64 0 pakolliseksi. Kaikilla näillä muutoksilla korostetaan sitä, että yksi ehdotuksen tärkeimmistä tavoitteista on kerätä tietoja, joita voidaan käyttää eläkerahastojen sisämarkkinoiden (joiden oletetaan toteutuvan lyhyellä ja keskipitkällä aikavälillä) seurannassa. 11. Komissio hyväksyy, että liitteessä 7 olevan 9 jakson 2 kohdan luettelon ominaisuustiedoista, joista on tehtävä pilottitutkimus, poistetaan ominaisuustiedot 11 71 0 ja 48 65 0, koska nämä tiedot sisällytetään liitteessä 7 olevan 4 jakson 2 kohtaan, ja ne ovat näin pakollisia ominaisuustietoja (Euroopan parlamentin tarkistus nro 8). 12. Komissio hyväksyy, että liitteessä 7 olevan 4 jakson 2 kohdassa olevaan muiden tietojen luetteloon lisätään ominaisuustieto 48 70 7 "Naispuolisten vakuutettujen määrä", koska sen ansiosta voidaan arvioida naisten osallistumista lisäeläkerahastojen toimintaan (Euroopan parlamentin tarkistus nro 9). 13. Ecofin-neuvoston tilastotyöryhmä käsitteli ehdotusta 13. kesäkuuta 2001. Tämän kokouksen perusteella komissio hyväksyy ehdotukseensa kolme lisämuutosta. 14. Komissio hyväksyy, että 3 artiklan 6 kohtaa muutetaan siten, että ympäristömuuttujien toimialakohtainen luokittelu rajoitetaan NACE Rev.1:n kaksinumerotasoon. Tarkempi jaottelu saattaisi aiheuttaa joillekin jäsenvaltioille lisäkustannuksia, jotka eivät vastaa tarkkaan jaoteltujen tietojen muodossa saatavaa hyötyä. 15. Komissio hyväksyy, että liitteessä 6 olevaa 6 jaksoa muutetaan siten, että aluekohtainen jaottelu rajoitetaan NUTS 1 -tasoon. Nämä tiedot saattaisivat joissakin jäsenvaltioissa aiheuttaa tietojen antamisesta vastaaville viranomaisille sekä yrityksille lisäkustannuksia, jotka eivät vastaa tarkkaan jaoteltujen tietojen muodossa saatavaa hyötyä. 16. Komissio hyväksyy, että liitteessä 7 olevaa 10 jaksoa muutetaan siten, että kyseisten ominaisuustietojen toimittamiseen sovellettavaa siirtymäaikaa voidaan pidentää enintään kolmella vuodella neuvoston asetuksen N:o 58/97 13 artiklassa säädettyä komiteamenettelyä noudattaen. 17. Komissio muuttaa alkuperäistä ehdotustaan perustamissopimuksen 250 artiklan 2 kohdan mukaisesti. 2001/0023 (COD) Muutettu ehdotus: EUROOPAN PARLAMENTIN JA NEUVOSTON ASETUS yritystoiminnan rakennetilastoista annetun neuvoston asetuksen (EY, Euratom) N:o 58/97 muuttamiseksi (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission muutetun ehdotuksen [2], [2] EYVL .... ottavat huomioon talous- ja sosiaalikomitean lausunnon [3], [3] EYVL .... ottavat huomioon Euroopan keskuspankin lausunnon [4], [4] EYVL C 131, 3.5.2001, s.6. noudattavat perustamissopimuksen 251 artiklassa tarkoitettua menettelyä, sekä katsovat seuraavaa: (1) Neuvoston asetuksella (EY, Euratom) N:o 58/97 [5], sellaisena kuin se on viimeksi muutettuna neuvoston asetuksella (EY, Euratom) 410/98 [6], luotiin yhteinen järjestelmä yritystoiminnan rakennetta, toimintaa, kilpailukykyä ja tuloksia koskevien yhteisön tilastojen keruuta, laadintaa, toimittamista ja arviointia varten. [5] EYVL L 14, 17.1.1997, s.1. [6] EYVL L 52, 21.2.1998, s. 1. (2) Yhteisön raha-, talous- ja sosiaalialalla tapahtunut yhdentymiskehitys edellyttää edellä mainitun järjestelmän laajentamista siten, että se kattaa luottolaitokset, eläkerahastot, muun rahoituksenvälityksen sekä rahoitusta palvelevan toiminnan; (3) Sisämarkkinoiden kehitys ja toiminta lisäävät näiden markkinoiden toimivuutta mittaavan tiedon tarvetta erityisesti luottolaitostoiminnan, eläkevakuutustoiminnan, muun rahoituksenvälityksen sekä rahoitusta palvelevan toiminnan aloilla. (4) Rahoituspalvelualan yritystilastoja tarvitaan kauppaneuvottelujen tueksi rahoituspalvelujen kansainvälisen kaupan vapautumisen vuoksi. (5) Kansantalouden tilinpidon ja aluetilinpidon tilien laatiminen Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96 [7] mukaisesti edellyttää vertailukelpoisia, täydellisiä ja luotettavia yritystoimintatilastoja rahoituspalvelualalta. [7] EYVL L 310, 30.11.1996, s.1. (6) Yhtenäisvaluutan käyttöönotto vaikuttaa merkittävästi rahoituspalvelualan rakenteeseen sekä rajatylittäviin pääomavirtoihin, minkä vuoksi kilpailukykyä, sisämarkkinoita ja kansainvälistymistä koskevien tietojen merkitys kasvaa. (7) Toimivaltaisten viranomaisten noudattaman, luottolaitosten vakauden valvontaan sekä rahoitusjärjestelmän vakauteen liittyvän politiikan moitteeton hoito edellyttää lisää tietoa luottolaitoksista ja niihin liittyvistä palveluista. (8) Kehittyvä eläkerahastoala voisi osaltaan tukea pääomamarkkinoiden toimintaa hyödyntämällä entistä tehokkaammin sijoitustoimintaa koskevien sääntöjen vapauttamista. (9) Euroopan yhteisön ympäristöä ja kestävää kehitystä koskevan poliittisen toimintaohjelman "Kohti kestävää kehitystä" tarkistamisesta tehdyssä Euroopan parlamentin ja neuvoston päätöksessä N:o 2179/98/EY [8] tuodaan jälleen esille se seikka, että luotettavat ja vertailukelpoiset tiedot, tilastot ja indikaattorit ovat tärkeitä välineitä, joita tarvitaan ympäristölainsäädännön noudattamisesta aiheutuvien kustannusten arvioinnissa. [8] EYVL L 275, 10.10.1998, s.1. (10) Päätöksellä 89/382/ETY, Euratom [9] perustettua tilasto-ohjelmakomiteaa, direktiivillä 77/780/EEC [10] perustettua pankkialan neuvoa-antavaa komiteaa, päätöksellä 91/115/ETY [11] perustettua raha-, rahoitus- ja maksutasetilastokomiteaa ja direktiivillä 91/675/ETY [12] perustettua vakuutuskomiteaa on kuultu, [9] EYVL L 181, 28.6.1989, s. 47. [10] EYVL L 322, 17.12.1977, s.30. [11] EYVL L 59, 6.3.1991, s.19. [12] EYVL L 374, 31.12.1991, s. 32. OVAT ANTANEET TÄMÄN ASETUKSEN: 1 artikla Muutetaan asetus (EY, Euratom) N:o 58/97 seuraavasti: 1. Lisätään 5 artiklaan seuraavat luetelmakohdat: "... liitteessä 6 määritelty luottolaitosten rakennetilastojen yksityiskohtainen moduuli" "... liitteessä 7 määritelty eläkerahastojen rakennetilastojen yksityiskohtainen moduuli." 2. Lisätään tämän asetuksen liitteen mukaiset liitteet 6 ja 7. 2 artikla Muutetaan asetuksen (EY, Euratom) N:o 58/97 liite I seuraavasti: 1. Lisätään 5 jaksoon seuraava virke: "Päätös ensimmäisestä viitevuodesta, jolta NACE Rev. 1:n kolminumerotason 65.2 ja kaksinumerotason 67 kattamista toiminnoista laaditaan tilastot, tehdään kuitenkin tämän asetuksen 13 artiklassa säädettyä menettelyä noudattaen." 2. Korvataan 8 jakso seuraavasti: "1. Tulokset on toimitettava 18 kuukauden kuluessa viitejakson kalenterivuoden päättymisestä lukuun ottamatta NACE Rev. 1:n nelinumerotasoa 65.11 ja liitteiden 5, 6 ja 7 kattamia NACE Rev. 1:n toimintoja. NACE:n nelinumerotason 65.11 osalta toimitusaika on 10 kuukautta. Liitteiden 5, 6 ja 7 kattamien toimintojen osalta toimitusajasta säädetään kyseisissä liitteissä. Päätös NACE Rev. 1:n kolminumerotason 65.2 ja kaksinumerotason 67 kattamia toimintoja koskevien tulosten toimitusajasta tehdään kuitenkin tämän asetuksen 13 artiklassa säädettyä menettelyä noudattaen.. 2. Seuraavista yritystilastojen ominaisuustiedoista on NACE Rev. 1:n kaksinumerotasoja 65 ja 66 lukuun ottamatta toimitettava kansallisen tason ennakkotulokset tai estimaatit 10 kuukauden kuluessa viitejakson kalenterivuoden päättymisestä: 12 11 0 (liikevaihto) 16 11 0 (työhön osallistuvien lukumäärä) Nämä ennakkotulokset on jaoteltava NACE Rev. 1:n kolminumerotason mukaan lukuun ottamatta NACE Rev. 1:n pääluokkia H, I ja K, joiden osalta tulokset on jaoteltava 9 jakson ryhmittelyn mukaisesti. NACE Rev. 1:n kaksinumerotason 67 osalta päätös ennakkotulosten tai estimaattien toimittamisesta tehdään tämän asetuksen 13 artiklassa säädettyä menettelyä noudattaen." 3. Korvataan 9 jaksossa pääluokka J seuraavasti: "PÄÄLUOKKA J Rahoitustoiminta Jotta voitaisiin laatia yhteisön tason tilastot, jäsenvaltiot toimittavat kansalliset osatulokset NACE Rev. 1:n luokkien mukaan jaoteltuina." 4. Korvataan 10 jakson 1 kohdan ensimmäinen virke seuraavasti: "Jäsenvaltioiden on toimitettava komissiolle selvitys NACE Rev. 1:n pääluokkiin M-O luokiteltavia tilastoyksiköitä koskevien tietojen määrittelystä, rakenteesta, ja saatavuudesta." 3 artikla Korvataan asetuksen (EY, Euratom) N:o 58/97 liite 2 seuraavasti: 1. Lisätään 4 jakson 3 kohtaan muuttujan 21 11 0 (investoinnit laitteisiin ja laitoksiin, jotka on tarkoitettu päästöjen vähentämiseen sekä erityisiin päästöjen vähentämislaitteisiin - pääasiassa putkien suulle asennettavat) jälkeen seuraava ominaisuustieto: "21 12 0 - Investoinnit laitteisiin ja laitoksiin, jotka liittyvät ympäristöä säästävään teknologiaan ("yhdennetty teknologia") (()" 2. Korvataan 4 jakson 3 kohdan alaviite seuraavasti: "(() Jos liikevaihdon tai työhön osallistuvien kokonaismäärä NACE Rev. 1:n pääluokkien C-E jollakin kaksinumerotasolla on jonkin jäsenvaltion osalta alle yksi prosenttia yhteisön kokonaismäärästä, tässä asetuksessa tarkoitettuja tietoja muuttujia 21 11 0, 21 12 0, 22 11 0 ja 22 12 0 koskevien tilastojen laatimiseksi ei tarvitse kerätä. Jos yhteisön politiikka sitä edellyttää, komissio voi tämän asetuksen 13 artiklassa säädettyä menettelyä noudattaen pyytää näiden tietojen tilapäistä keräämistä." 3. Lisätään 4 jakson 4 kohtaan muuttujan 20 31 0 (Sähkön ostot (arvo)) jälkeen seuraava ominaisuustieto: "21 14 0 - Juoksevat ympäristönsuojelumenot yhteensä (() " 4. Lisätään 4 jakson 4 kohtaan alaviite seuraavasti: "(() Jos liikevaihdon tai työhön osallistuvien kokonaismäärä NACE Rev. 1:n pääluokkien C-E jollakin kaksinumerotasolla on jonkin jäsenvaltion osalta alle yksi prosenttia yhteisön kokonaismäärästä, tässä asetuksessa tarkoitettuja tietoja muuttujaa 21 14 0 koskevien tilastojen laatimiseksi ei tarvitse kerätä. Jos yhteisön politiikka sitä edellyttää, komissio voi tämän asetuksen 13 artiklassa säädettyä menettelyä noudattaen pyytää näiden tietojen tilapäistä keräämistä." 5. Lisätään 5 jaksoon kaksi kohtaa seuraavasti: "3. Ensimmäinen viitevuosi, jolta ominaisuustietoja 21 12 0 ja 21 14 0 koskevat tilastot laaditaan, on kalenterivuosi 2001. 4. Ominaisuustietoa 21 12 0 koskevat tilastot laaditaan vuosittain. Ominaisuustietoa 21 14 0 koskevat tilastot laaditaan joka kolmas vuosi." 6. Korvataan 7 jakson 6 kohta seuraavasti: "6. Ominaisuustietoja 21 11 0, 21 12 0 ja 21 14 0 koskevat tulokset jaotellaan NACE Rev. 1:n kaksinumerotason mukaan." 7. Lisätään 7 jaksoon uusi kohta seuraavasti: "7. Ominaisuustietoja 21 11 0, 21 12 0 ja 21 14 0 koskevat tulokset on jaoteltava seuraaviin ympäristöalan osa-alueisiin: ilmanlaadun ja ilmaston suojelu, jätevesihuolto, jätehuolto ja muu ympäristönsuojelu. Ympäristöalan osa-aluekohtaiset tulokset on jaoteltava NACE Rev. 1:n kaksinumerotason mukaan." 8. Lisätään 9 jaksoon seuraava ominaisuustieto: "21 11 0 - Investoinnit laitteisiin ja laitoksiin, jotka on tarkoitettu päästöjen vähentämiseen, sekä erityisiin päästöjen vähentämislaitteisiin (pääasiassa putkien suulle asennettavat) Lisätään seuraava huomautus muuttujiin 21 11 0, 21 12 0 ja 21 14 0: "Jaottelu ainoastaan ympäristönsuojelun aloilla biologinen monimuotoisuus ja maisema sekä maaperä ja pohjavesi." 9. Lisätään 10 jaksoon seuraava teksti: "Ominaisuustietoja 21 12 0 ja 21 14 0 koskevien tilastojen laatimisen osalta tätä siirtymäkautta voidaan pidentää kolmella vuodella tämän asetuksen 13 artiklassa säädettyä menettelyä noudattaen." 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja [...] [...] LIITE 6 LUOTTOLAITOKSIA KOSKEVIEN RAKENNETILASTOJEN YKSITYISKOHTAINEN MODUULI 1 jakso Tavoitteet Tämän liitteen tarkoituksena on määrittää yhteinen järjestelmä luottolaitosten rakennetta, toimintaa, tuloksia ja kilpailukykyä koskevien yhteisön tilastojen keruuta, laatimista, toimittamista ja arviointia varten. Tämä moduuli sisältää yksityiskohtaisen luettelon ominaisuustiedoista, joista laaditaan tilastot luottolaitosalan kansallisen, yhteisön tason ja kansainvälisen kehityksen tuntemuksen parantamiseksi. 2 jakso Ala Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja aloja ja erityisesti: 1. luottolaitosten rakenteen, toiminnan, tulosten ja kilpailukyvyn yksityiskohtaista tarkastelua; 2. koko liiketoiminnan sekä tuotekohtaisen liiketoiminnan kehitystä ja jakautumista, kansainvälistä toimintaa, henkilöstöä, omaa pääomaa sekä muita varoja ja velkoja. 3 jakso Kattavuus 1. Tilastot laaditaan NACE Rev. 1:n nelinumerotasoille 65.12 ja 65.22 kuuluvista luottolaitostoiminnoista. 2. Tilastot laaditaan kaikkien neuvoston direktiiviin 86/635/ETY [13] 2 artiklan 1 kohdan a alakohdan ja 2 artiklan 2 kohdan mukaisten luottolaitosten toiminnoista (lukuun ottamatta keskuspankkeja). [13] EYVL L 372, 31.12.1986, s.1. 3. 20 päivänä maaliskuuta annetun Euroopan parlamentin ja neuvoston direktiivin 2000/12/EY [14] 24 artiklassa tarkoitetut luottolaitosten sivukonttorit, joiden toiminta kuuluu johonkin 1 kohdassa tarkoitettuun NACE Rev. 1:n luokkaan, rinnastetaan 2 kohdassa määriteltyihin luottolaitoksiin. [14] EYVL L 126, 25.5.2000, s. 1. 4 jakso Ominaisuustiedot Ominaisuustiedot ja laadittavat tilastot luetellaan jäljempänä. Kursiivilla merkityt ominaisuustiedot ja tilastot sisältyvät myös liitteen 1 yleisen moduulin luetteloihin. Käytettäessä suoraan tilinpäätöksestä saatavia tietoja rinnastetaan viitevuonna päättyvät tilivuodet kyseiseen viitevuoteen. Ominaisuustietoluettelo sisältää seuraavat tiedot: (i) direktiiviin 86/635/ETY 4 artiklassa luetellut ominaisuustiedot: taseen vastaavaa puoli: kohta 4; taseen vastattavaa puoli: kohdat 2 a) + 2 b) yhdistettynä, kohdat 7 + 8 + 9 + 10 + 11 + 12 + 13 + 14 yhdistettynä. (ii) direktiivin 86/635/ETY 27 artiklassa luetellut ominaisuustiedot: kohta 2, kohdat 3 a) + 3 b) + 3 c) yhdistettynä, kohta 3 a), kohta 4, kohta 5, kohta 6, kohta 7, kohdat 8 a) + 8 b) yhdistettynä, kohta 8 b), kohta 10, kohdat 11 + 12 yhdistettynä, kohdat 9 + 13 + 14 yhdistettynä, kohdat 15 + 16 yhdistettynä, kohta 19, kohdat 15 + 20 + 22 yhdistettynä, kohta 23. (iii) seuraavassa luetellut ominaisuustiedot: >TAULUKON PAIKKA> >TAULUKON PAIKKA> (iv) Ominaisuustiedot, joista laaditaan vuosittaiset aluetilastot: >TAULUKON PAIKKA> 5 jakso Ensimmäinen viitevuosi Ensimmäinen viitevuosi, jolta 4 jaksossa luetelluista ominaisuustiedoista laaditaan vuositilastot, on kalenterivuosi 2001. 6 jakso Tulosten tuottaminen 1. Tulokset jaotellaan NACE Rev. 1:n nelinumerotasoille 65.12 ja 65.22. 2. Alueellisten tilastojen tulokset jaotellaan NACE Rev. 1:n nelinumerotason ja alueellisten yksiköiden nimikkeistön (NUTS) 1-tason mukaan. 7 jakso Tulosten toimittaminen Tulosten toimittamisaikaa koskeva päätös tehdään tämän asetuksen 13 artiklassa säädettyä menettelyä noudattaen. Tämä aika voi olla enintään 10 kuukautta viitevuoden päättymisestä. 8 jakso Raha-, rahoitus- ja maksutasetilastokomitea Komissio ilmoittaa raha-, rahoitus- ja maksutasetilastokomitealle tämän moduulin täytäntöönpanosta ja kaikista toimenpiteistä, joilla tietojen keruuta ja tilastollista käsittelyä sekä tulosten käsittelyä ja toimittamista mukautetaan taloudelliseen ja tekniseen kehitykseen. 9 jakso Pilottitutkimukset Komissio käynnistää seuraavat tämän liitteen kattamia toimintoja koskevat pilottitutkimukset, jotka jäsenvaltiot toteuttavat: - johdannaisia ja taseen ulkopuolisia eriä koskevat tiedot, - jakeluverkkoja koskevat tiedot, - tiedot, jotka tarvitaan luottolaitosten liiketoimien erittelemiseksi hinta- ja volyymikomponentteihin. Pilottitutkimuksilla arvioidaan tiedonkeruun toteutettavuutta ja kerättävien tietojen tarkoituksenmukaisuutta siten, että huomioon otetaan tiedoista saatava hyöty suhteessa tiedonkeruun kustannuksiin ja keruusta yrityksille aiheutuviin rasitteisiin. 10 jakso Siirtymäkausi Tämän yksityiskohtaisen moduulin siirtymäkausi on enintään kolme vuotta 5 jaksossa tarkoitettujen tilastojen laadinnan ensimmäisen viitevuoden alkamisesta. LIITE 7 ELÄKERAHASTOJA KOSKEVIEN RAKENNETILASTOJEN YKSITYISKOHTAINEN MODUULI 1 jakso Tavoite Tämän liitteen tarkoituksena on määrittää yhteinen järjestelmä eläkerahastojen rakennetta, toimintaa, tuloksia ja kilpailukykyä koskevien yhteisön tilastojen keruulle, laatimiselle, toimittamiselle ja arvioinnille. Tämä moduuli sisältää yksityiskohtaisen luettelon ominaisuustiedoista, joista laaditaan tilastot eläkevakuutusalan kansallisen, yhteisön tason ja kansainvälisen kehityksen tuntemuksen parantamiseksi. 2 jakso Ala Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja aloja ja erityisesti: 1. eläkerahastojen rakenteen, toiminnan, tulosten ja kilpailukyvyn yksityiskohtaista tarkastelua; 2. koko liiketoiminnan kehitystä ja jakautumista sekä eläkerahastojen jäsenrakennetta, kansainvälistä toimintaa, henkilöstöä sekä sijoituksia ja velkoja. 3 jakso Kattavuus 1. Tilastot laaditaan kaikista NACE Rev. 1:n nelinumerotasolle 66.02 kuuluvista toiminnoista. Tämä taso kattaa itsenäisten eläkerahastojen toiminnan. 2. Joitakin tilastoja laaditaan yrityksistä, joilla on aputoiminnoiksi luokiteltavia epäitsenäisiä eläkerahastoja. 4 jakso Ominaisuustiedot 1. Jäljempänä olevassa ominaisuustietojen ja tilastojen luettelossa ilmoitetaan tarvittaessa, minkätyyppisestä tilastoyksiköstä tilastot laaditaan. Kursiivilla merkityt tilastot ja ominaisuustiedot sisältyvät myös liitteen 1 yleisen moduulin luetteloihin. Käytettäessä suoraan tilinpäätöksestä saatavia tietoja rinnastetaan viitevuonna päättyvät tilivuodet kyseiseen viitevuoteen. 2. Demografiset ja yrityksiä koskevat ominaisuustiedot, joista laaditaan vuosittaiset tilastot (vain itsenäisistä eläkerahastoista): >TAULUKON PAIKKA> 3. Yrityksiä koskevat ominaisuustiedot, joista laaditaan vuosittaiset tilastot (vain yrityksistä, joilla on epäitsenäisiä eläkerahastoja): >TAULUKON PAIKKA> 5 jakso Ensimmäinen viitevuosi Ensimmäinen viitevuosi, jolta 4 jaksossa luetelluista ominaisuustiedoista laaditaan vuositilastot, on kalenterivuosi 2001. 6 jakso Tulosten tuottaminen 1. Edellä 4 jakson 2 kohdassa lueteltuja ominaisuustietoja koskevat tulokset jaotellaan NACE Rev. 1:n nelinumerotasolle. 2. Edellä 4 jakson 3 kohdassa lueteltuja ominaisuustietoja koskevat tulokset jaotellaan NACE Rev. 1:n pääluokkatasolle. 7 jakso Tulosten toimittaminen Tulokset toimitetaan 12 kuukauden kuluessa viitevuoden päättymisestä. 8 jakso Vakuutuskomitea Komissio ilmoittaa vakuutuskomitealle tämän moduulin täytäntöönpanosta ja kaikista toimenpiteistä, joilla tietojen keruuta ja tilastollista käsittelyä sekä tulosten käsittelyä ja toimittamista mukautetaan taloudelliseen ja tekniseen kehitykseen. 9 jakso Pilottitutkimukset Komissio käynnistää seuraavat tämän liitteen kattamia toimintoja koskevat pilottitutkimukset, jotka jäsenvaltiot toteuttavat: - seuraavat eläkerahastojen rajatylittävää toimintaa koskevat tarkemmat tiedot: >TAULUKON PAIKKA> - seuraavat epäitsenäisiä eläkerahastoja koskevat lisätiedot: >TAULUKON PAIKKA> - johdannaisia ja taseen ulkopuolisia eriä koskevat tiedot. Pilottitutkimuksilla arvioidaan tiedonkeruun toteutettavuutta ja kerättyjen tietojen tarkoituksenmukaisuutta siten, että huomioon otetaan tiedoista saatava hyöty suhteessa tiedonkeruun kustannuksiin ja keruusta yrityksille aiheutuviin rasitteisiin. 10 jakso Siirtymäkausi Tämän yksityiskohtaisen moduulin siirtymäkausi on enintään kolme vuotta 5 jaksossa tarkoitettujen tilastojen laadinnan ensimmäisen viitevuoden alkamisesta. Tätä siirtymäkautta voidaan pidentää enintään kolmen vuoden jaksolla tämän asetuksen 13 artiklassa säädettyä menettelyä noudattaen.